สังคมข่าวหุ้น
*... ดัชนีตลาดหุ้นไทยปิดที่ระดับ 1,327.05 จุด ลดลง 19.64 จุด มูลค่าการซื้อขาย  58,050.78 ล้านบาท ต้องติดตามอัตราการขยายตัวทางเศรษฐกิจ (GDP) งวดไตรมาส 2/63 ของไทยที่จะประกาศออกมาในวันนี้  ซึ่งตลาดคาดว่าจะติดลบ 13-14% รวมถึงติดตามการประชุมคณะกรรมการกำหนดนโยบายการเงินสหรัฐ (FOMC) ที่จะมีขึ้นในวันที่ 18-19 ส.ค.นี้ ...
16 ส.ค. 2563

สโนว์แมน
*… ดัชนีตลาดหุ้นไทยปิดที่ระดับ 1,327.05 จุด ลดลง 19.64 จุด มูลค่าการซื้อขาย  58,050.78 ล้านบาท ต้องติดตามอัตราการขยายตัวทางเศรษฐกิจ (GDP) งวดไตรมาส 2/63 ของไทยที่จะประกาศออกมาในวันนี้  ซึ่งตลาดคาดว่าจะติดลบ 13-14% รวมถึงติดตามการประชุมคณะกรรมการกำหนดนโยบายการเงินสหรัฐ (FOMC) ที่จะมีขึ้นในวันที่ 18-19 ส.ค.นี้ …
*…BGRIM ประกาศจ่ายเงินปันผลระหว่างกาล 0.15 บาท/หุ้น  เตรียมขึ้นเครื่องหมาย XD วันที่ 28 ส.ค.นี้  หลังโชว์ผลงานไตรมาส 2/63 มีกำไรสุทธิ 1,017 ล้านบาท เพิ่มขึ้น 62.50% จากการเติบโตของกำลังการผลิตไฟฟ้าอย่างต่อเนื่องอยู่ที่ 3,019 เมกะวัตต์ (MW)  ในช่วงกลางปีนี้ พร้อมคงเป้าหมายจะมีกำลังการผลิตไฟฟ้าตามสัญญาการซื้อไฟฟ้าที่ 5,000 MW ภายในปี 65 …
*… STGT ราคาร่วง 6.71% คาดมาจากความกังวลว่าบริษัทผู้ผลิตและผู้จำหน่ายถุงมือยางในมาเลเซีย จะเพิ่มกำลังการผลิต  อย่างไรก็ตาม มองเป็นโอกาสในการเข้า “ซื้อ” ให้ราคาเป้าหมาย 106 บาท หลังผลงานไตรมาส 2/63 โชว์กำไร 1,056 ล้านบาท พุ่ง 487% หนุนครึ่งปีแรกทำกำไร 1,478 ล้านบาท โต 350% จากความต้องการถุงมือยางที่เติบโตอย่างแข็งแกร่งและต่อเนื่องทั่วโลกทำให้สามารถสร้างรายได้สูงสุดเป็นประวัติการณ์ถึง 4,856.80 ล้านบาท เพิ่มขึ้น 70.50% …
*… UAC ระบุแผนลงทุนโรงไฟฟ้าชุมชน ในเบื้องต้นอาจจะมีการล่าช้า เนื่องจากต้องรอนโยบายความชัดเจนในเรื่องการส่งเสริมพลังงานของรัฐมนตรีกระทรวงพลังงานคนใหม่  “สุพัฒนพงษ์ พันธ์มีเชาว์” หลังจากที่มีการปรับครม. แต่เชื่อจะมีการสานต่อนโยบาย เพราะจะส่งผลดีต่อเศรษฐกิจโดยรวมในอนาคต อย่างไรก็ตาม ก่อนหน้านี้ UAC เตรียมเอกสารพร้อมยื่นเข้าประมูลโรงไฟฟ้าชุมชนรอบ Quick Win โดยจะเสนอโครงการก๊าซชีวภาพที่ภูผาม่าน จ.ขอนแก่น ขนาด 3 MW  ให้ทางกระทรวงพลังงานพิจารณา จากเป้าหมายการลงทุนโรงไฟฟ้าชุมชนทั้งหมด 30 MW …
*… TMI เทิร์นอะราวด์ อวดผลงานไตรมาส 2/63  เริ่มพลิกมีกำไร 5.10 ล้านบาท พุ่งกระฉูด 179% จากช่วงเดียวกันของปีก่อนที่ขาดทุน 6.42  ล้านบาท คาดมาจากการรับรู้รายได้จากโครงการโรงไฟฟ้าก๊าซชีวภาพ ล่าสุดบอร์ดยังไฟเขียวให้บริษัทย่อยเข้าลงทุนโครงการโรงไฟฟ้าก๊าซชีวภาพ จ.สมุทรสาคร ขนาด 0.99 MW มูลค่าลงทุนรวม 48.62 ล้านบาท มีกำหนด COD ต้นปี 64 หวังสร้างรายได้มั่นคง และสร้างผลตอบแทนให้ผู้ถือหุ้นในระยะยาว …
*… CMO เตรียมบุกตลาดเปิดธุรกิจไฮบริด อีเวนต์ ฮอลล์ พื้นที่จัดงานขนาดใหญ่ ครบครันด้วยเทคโนโลยี มีมาตรฐาน รองรับการจัดงานในยุค New Normal คาดว่าจะส่งผลให้แนวโน้มผลการดำเนินงานในช่วงครึ่งปีหลังมีทิศทางที่ดีขึ้นได้ ล่าสุดมีงานที่มีความต่อเนื่องที่รอรับรู้รายได้รวมมูลค่ากว่า 500 ล้านบาท …
*… หุ้นไอพีโอน้องใหม่ “เอิร์ธ เท็ค เอนไวรอนเมนท์ หรือ ETC” ผู้นำธุรกิจโรงไฟฟ้าขยะแบบครบวงจร เตรียมเข้าเทรดในตลาดหลักทรัพย์ mai ในวันพรุ่งนี้ (18 ส.ค. 63) ด้วยจำนวนหุ้นไอพีโอ 600 ล้านหุ้น ในราคา 2.60 บาท/หุ้น โดยราคาดังกล่าวคิดเป็นอัตรา P/E ปีหน้าที่ 22 เท่า มีส่วนลดให้นักลงทุนราว 23% จากค่าเฉลี่ยหุ้นกลุ่มพลังงานที่มี P/E ราว 29-30 เท่า จัดว่าน่าสนใจ รวมทั้ง ยังมีหุ้นสามัญส่วนเกิน (Greenshoe Option) อีก 60 ล้านหุ้น หรือคิดเป็นสัดส่วนถึง 10% ของจำนวนหุ้นไอพีโอทั้งหมด เพื่อสร้างความมั่นใจให้กับนักลงทุน …
*… PIMO โตสวนกระแสโชว์กำไรครึ่งปีแรก 30.51 ล้านบาท พุ่ง 197.66% มากกว่าทั้งปี 62 ที่ทำได้ 28.48 ล้านบาท รับอานิสงส์มอเตอร์สระว่ายน้ำดันยอดขายหนุนออเดอร์ลูกค้าต่างประเทศช่วงโควิด-19 ระบาดล้นมือ ด้านบอร์ดไฟเขียวจ่ายปันผลระหว่างกาล 0.018 บาท/หุ้น คิดเป็นยีลด์ได้ราว 1.28% จากราคาหุ้นล่าสุดที่ 1.40 บาท จ่อขึ้นเครื่องหมาย XD วันที่ 26 ส.ค.นี้  ส่วนแนวโน้มในไตรมาส 3/63 คาดผลงานยังโตต่อเนื่อง หลังคำสั่งซื้อเต็มกำลังการผลิต พร้อมเดินหน้าขยายกำลังการผลิตเพิ่ม หลังได้ปัจจัยบวกจากสหรัฐอเมริกา เปลี่ยนมาใช้มอเตอร์ DC …
*… ปิดท้ายพบกับข่าวหุ้นเจาะตลาด เวลา 09.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 96 Mhz …
*… พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 09.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น.